नारी का कविता ब्लॉग: फूल और काँटे
© 2008-10 सर्वाधिकार सुरक्षित! नारी ने सीखा फूलों से खिलना, मुस्कुराना और महकना, तितलियों से सीखा ऊँचाइयों तक उड़ना और रंग बिखेरना, भौंरों से सीखा गीत गुनगुनाना, चिड़ियों से सीखा तिनका-तिनका जोड़कर घौंसला बनाना, और जीवन के हर मोड़ पर चहचहाना, नदी से सीखा हरदम बहना और गतिशील रहना, सूरज से सीखा रोशनी लुटाना, चाँद से सीखा शीतलता देना और चाँदनी बिखेरना, पत्तों से सीखा हिल-मिल रहना और इक-दूजे से सुख-दुख की कथा कहना, धरती से सीखी धीरता, आकाश से सीखा विस्तार, पर्वत से सीखा संघर्ष के कठिन क्षणों में फौलाद बन अडिग रहना, दीपक की बाती से सीखा निरंतर जलना, स्थिर रहना,जगमगाना और जलकर भीतम को दूर भगाना, नारी ने सागर से पाई मनभर गहराई, पर्वत से पाई अछोर ऊँचाई, पेड़ से सीखाहरा-भरा रहनाऔर थके मन-राही को छाया देना, नारी ने पवन से सीखा प्राण लुटाना, और जल से ली तरलता, नारी काँटों से भी करती है प्यार, उनका भी करती है सत्कार, क्योंकि फूल केमुरझाने पर भी कभी मुरझाते नहीं हैं काँटे! काँटे करते हैं सदैव रक्षा फूलों की और महका देते हैं पूरे वातावरण को अपनी महक से !फूल से इसीलिए तो जोड़ दिए हैं काँटे भी विधाता ने !डॉ. मीना अग्रवाल
अच्छी उपमाएँ हैं.काँटे करते हैं सदैव रक्षा फूलों की और महका देते हैं पूरे वातावरण को अपनी महक से !- विजय तिवारी 'किसलय' हिन्दी साहित्य संगम जबलपुर November 9, 2010 at 11:24 PM
नारी ईश्वर की वह रचना है, जिससे ये सृष्टि चलती है और वह विषम से विषम परिस्थिति में भी अपने संयम और धैर्य के साथ जूझती हुई इसमें वर्णित हर रूप में साकार होती है.
इग्नोर करो
सच हूँ मैं
तुम्हें पता है ???